**Javaslat a Markusovszky Egyetemi Oktatókórház**

**2019. évi támogathatóságának jóváhagyására**

Szombathely Megyei Jogú Város Önkormányzata Közgyűlésének (a továbbiakban: Közgyűlés) az önkormányzat 2019. évi költségvetéséről szóló 5/2019. (IV.1.) önkormányzati rendelete (a továbbiakban: Rendelet) 11. § (11) bekezdése alapján az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2018. év teljes pénzügyi, szakmai beszámolóját, valamint a 2019. évi pénzügyi, szakmai tervét benyújtja, és az alapján a Közgyűlés a támogathatóságát jóváhagyta.

A Közgyűlés 2019. évben az „Önkormányzati felhalmozási kiadások – Markusovszky Kórház támogatása” tételsoron összesen 100 millió Ft támogatást biztosított a Markusovszky Egyetemi Oktatókórház számára. Fenti rendelkezésre hivatkozva a Kórház a szükséges dokumentumokat benyújtotta. A Kórház 2018. évi pénzügyi, szakmai beszámolója, valamint a 2019. évi pénzügyi terve az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. június „ 17. ”**

**Dr. Puskás Tivadar**

**HATÁROZATI JAVASLAT**

**…../2019. (VI.18.) Kgy. számú határozat**

1. Szombathely Megyei Jogú Város Önkormányzata Közgyűlése az önkormányzat 2019. évi költségvetéséről szóló 5/2019. (IV. 1.) önkormányzati rendelet 11. § (11) bekezdése alapján a Markusovszky Egyetemi Oktatókórház 2018. évi pénzügyi, szakmai beszámolóját, valamint a 2019. évi pénzügyi tervét megtárgyalta, és a Kórház 2019. évi támogatását jóváhagyja.
2. A Közgyűlés felhatalmazza a polgármestert a Markusovszky Egyetemi Oktatókórházzal kötendő szerződés aláírására.

**Felelős:** Dr. Puskás Tivadar polgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal (az 1 pont vonatkozásában)

2019. június 30. (a 2. pont vonatkozásában)